**OCENJEVANJE ZNANJA IZ SLOVENŠČINE V 9. RAZREDU**

 **moderna, Ivan Cankar: Bobi, vrste besedil**

**Preberi odlomek.**

Ko je ugledal hišo, belo in visoko, je postal ter pomislil. Hiša se mu je zazdela nenadoma vsa gosposka, tuja, kakor sprašujoča: »Kaj pa bi ti v paradižu, berač, sin beračev?« In je ukrenil: »Ne pojdem v vežo pri velikih vratih, ne spodobilo bi se danes, ko je tak praznik in je tam veliko ljudi; preko vrta pojdem, pa pri malih durih!«

**1. Poimenuj književno zvrst, v katero uvrščamo zgornji odlomek. \_\_\_/1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Poimenuj književno vrsto tega besedila in zapiši 2 značilnosti te besedilne vrste. \_/2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. V katero književno obdobje sodi besedilo?** **Pojasni, zakaj je to obdobje pomembno za slovensko književnost (1 podatek). \_\_\_/2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Imenuj dva književnika tega obdobja. \_\_\_/1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Odgovori na vprašanji.**  **\_\_\_/2**

**5.1 Katerih besedil je Ivan Cankar ustvaril najmanj – pesniških, dramskih ali pripovednih?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5.2 Imenuj naslov njegovega tovrstnega književnega dela.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. Poimenuj književno osebo iz zgornjega odlomka. \_\_\_/1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7. Določi kraj in čas dogajanja v odlomku. \_\_\_/2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Na podlagi odlomka razberi, kako se glavna književna oseba počuti.** Odgovor z utemeljitvijo zapiši v največ dveh povedih.Pazi na jezikovno in slovnično pravilnost zapisa.

 **\_\_\_/3**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9. V največ treh povedih opiši dogodek, ki se je zgodil po tem odlomku.** Pazi na jezikovno in slovnično pravilnost zapisa. **\_\_\_/3**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**10. Preberi poved.**

*Jaz sem se smejal in vsi so se smejali ter so rekli, da sem razposajen*.

**O kom govori zgornja poved? V eni povedi označi to osebo, v drugi pa presodi njeno ravnanje. \_\_\_/3**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**11. Preberi poved.**

*Jedel sem, mati, in pil; vzeti pa nisem mogel …*

**Ali je Peter materi povedal resnico? Zakaj je tako ravnal?** Odgovor napiši na črto. **\_\_\_/1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**12. Iz spodnje povedi izpiši simbol in ga razloži. \_\_\_/2**

*Na vrt je stopil, stopil je na cesto, nameril se je v klanec.*

**Simbol:** \_\_\_\_\_\_\_\_\_\_\_\_\_\_\_\_\_\_

**Razlaga:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**13. Iz odlomka izpiši primere pesniškega jezika, in sicer: \_\_\_/2**

vzklik \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

govorniško/retorično vprašanje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

primero \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**14. Poimenuj tri vrste besedil glede na funkcijo/namen besedila. \_\_\_/1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**15. Tvori kratko praktičnosporazumevalno besedilo, dolgo do 10 besed. \_\_\_/2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**16. Preberi spodnjo trditev. \_\_\_/2**

Časopisne novice in prijavnice za nogometni krožek so publicistična besedila.

**a) Je trditev pravilna?** Zapiši odgovor: **DA NE.**

**b) Utemelji svojo odločitev.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**17. Katero vrsto besedila tvoriš, če na upravni enoti izpolniš obrazec za podaljšanje osebne izkaznice? \_\_\_/1**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**18. Napiši dve značilnosti strokovnih besedil. \_\_\_/2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kriterij za ocenjevanje:**

0-14: nzd (1), 15-20: zd (2), 21-26: db (3), 27-30: pdb (4), 31-33: odl (5)

 **OCENJEVALNI LIST**

**1. Poimenuj književno zvrst, v katero uvrščamo zgornji odlomek. \_\_\_/1**

pripovedništvo/Pripovedništvo./Besedilo uvrščamo/sodi v pripovedništvo.

Za pravilno uvrstitev → 1 točka. Pravilnost zapisa se ne ocenjuje.

**2. Poimenuj književno vrsto tega besedila in 2 značilnosti. \_\_\_/2**

črtica/Črtica./To je črtica.

*Po smislu:* Kratka pripoved, brez zaokrožene zgodbe. V njej nastopa malo oseb. Za to literarno vrsto je značilno, da uvodnemu razmišljujočemu delu sledi en sam dogodek, drobno doživetje, bežen vtis; poudarjeno je razpoloženje glavne osebe. Pri bralcu želi doseči čustveni odziv.

Poimenovanje književne vrste → 1 točka, 2 značilnosti → 1 točka, 1 značilnost → 0 točk. Pravilnost zapisa se ne ocenjuje.

**3. V katero književno obdobje sodi besedilo?** **Pojasni, zakaj je to obdobje pomembno za slovensko književnost. \_\_\_/2** moderna/Moderna./Besedilo sodi v moderno.

*Po smislu:*V obdobju moderne na Slovenskem so se enakovredno razvile vse tri literarne zvrsti – pesništvo, dramatika in pripovedništvo.

Poimenovanje književnega obdobja → 1 točka, pojasnitev → 1 točka. Pravilnost zapisa se ne ocenjuje.

**4. Imenuj dva književnika tega obdobja. \_\_\_/1**

Ivan Cankar, Dragotin Kette, Josip Murn, Oton Župančič …

Za imenovanje dveh književnikov →1 točka, za imenovanje enega književnika → 0 točk.

**5. Odgovori na vprašanji.**  **\_\_\_/2**

**a) Katerih besedil je Ivan Cankar ustvaril najmanj – pesniških, dramskih ali pripovednih?** Pesniških.

**b) Imenuj naslov njegovega tovrstnega književnega dela.** Erotika.

Za pravilno ugotovitev →1 točka, za naslov književnega dela → 1 točka. Pravilnost zapisa se ne ocenjuje.

**6. Poimenuj književno osebo iz zgornjega odlomka. \_\_\_/1**

Peter/Odlomek govori o Petru./V odlomku nastopa Peter.

Za pravilno poimenovanje književne osebe →1 točka. Pravilnost zapisa se ne ocenjuje.

**7. Določi kraj in čas dogajanja v odlomku. \_\_\_/2**

Kraj dogajanja: Mihčetov vrt/na Mihčetovem vrtu

Čas dogajanja: Po sveti maši/žegnanjska nedelja/praznovanje godu farnega zavetnika

Za pravilno določitev književnega kraja →1 točka, za pravilno določitev književnega časa → 1 točka. Pravilnost zapisa se ne ocenjuje.

**8. Na podlagi odlomka razberi, kako se glavna književna oseba počuti.** Odgovor utemelji in ga zapiši v največ dveh povedih. Pazi na jezikovno in slovnično pravilnost zapisa.  **\_\_\_/3**

*Po smislu:* Peter čuti, da pri Mihčetu ni dobrodošel. Počuti se kot revež, odvečen gost, ki ne sodi v tisto okolje.

Petrovo počutje →1 točka, utemeljitev →1 točka, pravilnost zapisa: 0 in 1 napaka →1 točka.

**9. V največ treh povedih opiši dogodek, ki se je zgodil po tem odlomku.** Pazi na jezikovno in slovnično pravilnost zapisa. **\_\_\_/3**

*Po smislu:* Peter je vstopil v hišo pri zadnjih vratih. Mihče ga je zagledal in proti njemu zalučal krof. Petra je s tem ponižal in osramotil./Peter je krof pobral, ker je obljubil sestri, da ji ga bo prinesel./Peter je doživel sramoto in ponižanje.

Opis dogodka: Mihče vrže krof →1 točka, Peter ga pobere/ponižanje/pobiranje krofa/obljuba Francki → 1 točka, → pravilnost zapisa: od 0,1 ali 2 napaki →1 točka.

**10. Preberi poved.**

*Jaz sem se smejal in vsi so se smejali ter so rekli, da sem razposajen*.

**O kom govori zgornja poved? V eni povedi označi to osebo, v drugi pa presodi njeno ravnanje. \_\_\_/3**

*Po smislu:* Poved govori o Mihčetu. Mihče je zelo nesramen fant, ki je hotel drugim pokazati, kakšen »frajer« je. Ni ravnal prav, saj je svojemu prijatelju storil krivico.

Pravilno imenovanje književne osebe →1 točka, oznaka osebe → 1 točka, presoja ravnanja književne osebe → 1 točka. Pravilnost zapisa se ne ocenjuje.

**11. Preberi poved in na odgovori vprašanji. \_\_\_/1**

*Jedel sem, mati, in pil; vzeti pa nisem mogel …*

**Ali je Peter materi povedal resnico? Zakaj je tako ravnal?**

*Po smislu:* Peter materi ni povedal resnice, ker je ni hotel prizadeti.

Utemeljitev ravnanja →1 točka. Pravilnost zapisa se ne ocenjuje.

**12. Iz spodnje povedi izpiši simbol in ga razloži. \_\_\_/2**

Na vrt je stopil, stopil je na cesto, nameril se je v klanec.

**Simbol:** klanec

**Razlaga:** *Po smislu:* Klanec je simbol revščine/revnega in trdega življenja/revščina.

Izpis simbola →1 točka, razlaga simbola → 1 točka. Pravilnost zapisa se ne ocenjuje.

**13. Iz odlomka izpiši primere pesniškega jezika, in sicer: \_\_\_/2**

vzklik: *… preko vrta pojdem, pa pri malih durih!*

govorniško/retorično vprašanje: *Kaj pa bi ti v paradižu, berač, sin beračev?*

primero: *Hiša se mu je zazdela nenadoma vsa gosposka, tuja, kakor sprašujoča …*

Izpis treh pesniških sredstev →2 točki, izpis dveh pesniških sredstev → 1 točka, izpis enega pesniškega sredstva → 0 točk. Pravilnost zapisa se ne ocenjuje.

**14. Poimenuj tri vrste besedil glede na funkcijo/namen besedila. \_\_\_/1**

Praktičnosporazumevalna, strokovna, publicistična, uradovalna.

Poimenovanje treh vrst besedil →1 točki, poimenovanje dveh vrst ali manj → 0 točk. Pravilnost zapisa se ne ocenjuje.

**15. Tvori kratko praktičnosporazumevalno besedilo, dolgo do 10 besed. \_\_\_/2**

*Po smislu:* Hej, mami, pridi me iskat ob 17.00 pred šolo.

Značilnosti praktičnosporazumevalnega besedila →1 točka, pravilnost zapisa: 0, 1 napaka → 1 točka.

**16. Preberi spodnjo trditev. \_\_\_/2**

Časopisne novice in prijavnice za nogometni krožek so publicistična besedila.

**a) Je trditev pravilna?** Označi. **DA NE**

**b) Utemelji svojo odločitev.**

Ne. *Po smislu:* Časopisne novice so publicistična, prijavnice pa uradovalna besedila.

Pravilna izbira →1 točka, utemeljitev → 1 točka. Pravilnost zapisa se ne ocenjuje.

**17. Katero vrsto besedila tvoriš, če na upravni enoti izpolniš obrazec za podaljšanje osebne izkaznice? \_\_\_/1**

uradovalna/Uradovalna./Tvorim uradovalno besedilo.

Odgovor →1 točka. Pravilnost zapisa se ne ocenjuje.

**18. Napiši dve značilnosti strokovnih besedil. \_\_\_/2**

*Po smislu:*Namenjena so širši oz. ožji strokovni javnosti, tj. strokovnjakom s tega področja ali bralcem, ki jih to področje zanima. Za razumevanje takšnih besedil naslovnik potrebuje določeno predznanje. Jezik je knjižni, v besedilu pa je veliko strokovnih izrazov ali têrminov.

vsaka značilnost →1 točka. Pravilnost zapisa se ne ocenjuje.

**Kriterij za ocenjevanje:**

0-14: nzd (1), 15-20: zd(2), 21-26: db (3), 27-30: pdb (4), 31-33: odl (5)